[pic] | ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ |

Βρυξέλλες, 8.4.2008

COM(2008)193 τελικό

2006/0278 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου για την έκδοση οδηγίας του Ευρωπαϊκού Κοινοβουλίου και του Συμβουλίου για τις εσωτερικές μεταφορές επικίνδυνων εμπορευμάτων

2006/0278 (COD)

ΑΝΑΚΟΙΝΩΣΗ ΤΗΣ ΕΠΙΤΡΟΠΗΣ ΠΡΟΣ ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ σύμφωνα με το άρθρο 251 παράγραφος 2 δεύτερο εδάφιο της συνθήκης ΕΚ σχετικά με την

κοινή θέση του Συμβουλίου για την έκδοση οδηγίας του Ευρωπαϊκού Κοινοβουλίου και του Συμβουλίου για τις εσωτερικές μεταφορές επικίνδυνων εμπορευμάτων

1. ΙΣΤΟΡΙΚΟ

Ημερομηνία διαβίβασης της πρότασης στο ΕΚ και το Συμβούλιο (έγγραφο COM(2006) 852 τελικό – 2006/0278COD): | 22.12.2006 |

Ημερομηνία γνωμοδότησης της Ευρωπαϊκής Οικονομικής και Κοινωνικής Επιτροπής: | 11.07.2007 |

Ημερομηνία γνωμοδότησης του Ευρωπαϊκού Κοινοβουλίου σε πρώτη ανάγνωση: | 05.09.2007 |

Ημερομηνία καθορισμού της κοινής θέσης: | 07.04.2008 |

2. ΣΤΟΧΟΣ ΤΗΣ ΠΡΟΤΑΣΗΣ ΤΗΣ ΕΠΙΤΡΟΠΗΣ

Στόχος της προτεινόμενης οδηγίας, η οποία εκδόθηκε στις 22 Δεκεμβρίου 2006, είναι να εξασφαλιστεί η ασφάλεια και η προστασία των μεταφορών επικίνδυνων εμπορευμάτων στο εσωτερικό της Ευρωπαϊκής Ένωσης.

Η προτεινόμενη οδηγία επικαιροποιεί και απλουστεύει τους ισχύοντες κανόνες που διέπουν τη μεταφορά επικίνδυνων εμπορευμάτων με την ενσωμάτωση των κανόνων αυτών σε μια ενιαία εναρμονισμένη οδηγία. Επίσης, διευρύνεται το πεδίο εφαρμογής της οδηγίας, ώστε να συμπεριλάβει για πρώτη φορά και την εσωτερική ναυσιπλοΐα καθορίζοντας έτσι μια ενιαία δέσμη κανόνων για όλες τις εσωτερικές μεταφορές επικίνδυνων εμπορευμάτων στην Ευρώπη.

3. ΠΑΡΑΤΗΡΗΣΕΙΣ ΕΠΙ ΤΗΣ ΚΟΙΝΗΣ ΘΕΣΗΣ

Η κοινή θέση του Συμβουλίου, η οποία καθορίστηκε στις 7 Απριλίου 2008, αντικατοπτρίζει το συμβιβαστικό κείμενο επί του οποίου συμφώνησαν τα τρία θεσμικά όργανα.

Το Ευρωπαϊκό Κοινοβούλιο και το Συμβούλιο επέφεραν αρκετές τροποποιήσεις στην προτεινόμενη οδηγία. Το Ευρωπαϊκό Κοινοβούλιο ενέκρινε, κατά την ολομελή σύνοδό του τον Σεπτέμβριο του 2007, μια σειρά συμβιβαστικών τροπολογιών. Οι τροπολογίες αυτές έχουν γίνει δεκτές και από τα τρία θεσμικά όργανα και, κατόπιν αυτού, αναμενόταν ότι θα μπορούσε να υπάρξει συμφωνία επί της προτεινόμενης οδηγίας με την πρώτη ανάγνωση. Όμως, διαπιστώθηκαν δύο ήσσονος σημασίας παραλείψεις στο διατακτικό του κειμένου που εγκρίθηκε από το ΕΚ (οι αντίστοιχες αιτιολογικές σκέψεις έχουν εγκριθεί). Παραλείφθηκαν τα κείμενα που αφορούν την εφαρμογή κανόνων για λόγους που δεν έχουν σχέση με την ασφάλεια και τη χρηματοδότηση των μεταφράσεων. Οι παραλείψεις αυτές οφείλονταν απλώς σε λάθη, δεν υπήρχε εν προκειμένω διαφωνία επί της ουσίας των κειμένων. Οι εν λόγω παραλείψεις διαπιστώθηκαν καθυστερημένα και δεν ήταν δυνατόν να διορθωθούν κατά τη διαδικασία της πρώτης ανάγνωσης, γεγονός που υποχρέωσε το Συμβούλιο να καθορίσει κοινή θέση.

Το κείμενο των δύο παραλείψεων έχει ως εξής:

Άρθρο 1 παράγραφος 5

Τα κράτη μέλη μπορούν να ρυθμίζουν ή να απαγορεύουν, αυστηρά για λόγους που δεν έχουν σχέση με την ασφάλεια κατά τις μεταφορές, τις μεταφορές επικίνδυνων εμπορευμάτων εντός του εδάφους τους.

Άρθρο 8 παράγραφος 2

Η Επιτροπή θα προσφέρει οικονομική στήριξη, αναλόγως των αναγκών, στα κράτη μέλη για τη μετάφραση των ADR, RID και ADN και των τροποποιήσεών τους στις επίσημες γλώσσες τους.

4. ΣΥΜΠΕΡΑΣΜΑ

Το Συμβούλιο καθόρισε την κοινή του θέση ομόφωνα. Η Επιτροπή θεωρεί ότι η κοινή θέση αντικατοπτρίζει όλους τους κύριους στόχους της πρότασής της καθώς και τα αποτελέσματα των διοργανικών διαπραγματεύσεων.